Parmo

Parmo ( ) estas komunumo de Italio. Ĝi estas provinca ĉefurbo kaj troviĝas en la regiono Emilio-Romanjo.

Parmo estas industria urbo kiu estas precipe grava por la nutraĵa industrio. Produktoj kiel ekzemple la fromaĝo Parmezano kaj parma ŝinko estas rilataj al la grandurbo. La laktofirmao Parmalat havas sian hejmbazon ĉi tie.

Parmo, kune kun Piaĉenco, formis duklandon dum jarcentoj (Duklando de Parmo kaj Piaĉenco), al kiu nomoj estas asociitaj kiel ekzemple Margareta de Parmo kaj Aleksandro Farnese, mallonge la Duko de Parmo, kiuj ludis gravan rolon en la historio de Nederlando. La nuna Duko de Parmo estas Princo Carlos de Bourbon de Parme, filo de Princino Irene de Nederlando kaj Princo Carel Hugo.

Parmo havas monumentan historian urbocentron.

Famaj Parmanoj inkludis la operkomponiston Giuseppe Verdi, kiu naskiĝis proksime de la grandurbo kaj laŭ kiu la loka flughaveno estas nomita, la direktisto Arturo Toscanini kaj la kinoreĝisoro Bernardo Bertolucci.

 Vidindaĵoj 
 La katedralo el la 11a jarcento
 La okangula baptejo de 1196
 La eklezio de San Giovanni Evangelista de la 15-a jarcento
 La Sanktejo de Santa Maria della Steccata de la 16-a jarcento, kiu enhavas la kripton de la Dukoj de Parmo (princo Carlos Hugo de Bourbon-Parma estis enterigita ĉi tie la 28an de aŭgusto 2010)
 La Palazzo del Governatore de la 13a jarcento
 La Parco ducale
 Teatroj Farnese kaj Regio
 Palatina Biblioteko
 S.S.D. Parma Calcio 1913 (loka futbala klubo)

 Servoj 
 Universitato de Parmo

 Historio 
La duklando de Parmo estis historia lando ĉirkaŭ la urbo Parmo, situanta en la nord-okcidento de hodiaŭa Italio, kiu ekzistis de 1545 ĝis 1860.

 Famuloj 
En Parma naskiĝis hungara pianisto Alex Szilasi.

eta|centra|450ra|Nokta panoramo en Parma

 Vidu ankaŭ 
 Duklando de Parmo
 Provinco Parmo
 Parma FC
 Parma fromaĝo
 Parma (stacidomo)
 Trolebusa transporto en Parmo

 Eksteraj ligiloj 





Kategorio:Komunumoj de Italio
Kategorio:Komunumoj de Emilio-Romanjo
Kategorio:Komunumoj de Provinco Parma